ФНИ НА СУ „СВ. КЛИМЕНТ ОХРИДСКИ“

АНОТАЦИЯ НА ИЗСЛЕДОВАТЕЛСКИ ПРОЕКТ

**Тема: „STEM обучение в началното училище“**

**Вид на проекта**: тематичен проект

**Ръководител**: проф. д-р Илиана Христова Мирчева

**Факултет/ звено**: ФНОИ, Катедра Начална училищна педагогика

 Научният проект бе изпълнен от колектив във състав проф. д-р Илиана Мирчева, доц. д-р Любка Алексиева и докторантите Максимилияна Базан, Лилия Стоилова и Николина Гаврилова.

* Направеното теоретично проучване позволи да се направи подробна характеристика на STEM обучението. Очертани бяха основни негови характеристики, подходи за обучение, ролята на учителя, оценяване на резултатите от учебния процес, стимулиране на детската креативност, използването на проблемно базирано учене, връзка на STEM обучението с целите на образованието за устойчиво развитие, STEAM и креативност.
* Експерименталното изследване имаше за цел да изследва знанията, нагласите и подготовката на началните учители за преподаване на STEM, като основа за изграждането на техните компетентности в областта. С помощта на онлайн анкетно проучване, базирано на предходно валидиран инструментариум, изследвахме мненията на 152 начални учители от цялата страна с разнообразен професионален опит.
* В резултат на проучването бе съставен научен сборник, който отразява резултатите от изследването: Мирчева, Илиана, Любка Алексиева, Максимилияна Базан, Николина Гаврилова, Лилия Стоилова (2022). STEM/ STEAM обучение в началното училище. София: Университетско издателство „Св. Климент Охридски“.